CELEX: 32018D1688
Language: ro
Date: 2018-11-07 00:00:00
Title: Decizia de punere în aplicare (UE) 2018/1688 a Comisiei din 7 noiembrie 2018 de acordare a unor derogări Slovaciei în ceea ce privește furnizarea de statistici în temeiul Regulamentului (CE) nr. 1099/2008 al Parlamentului European și al Consiliului privind statisticile în domeniul energiei [notificată cu numărul C(2018) 7304] (Text cu relevanță pentru SEE.)

9.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 279/38
               
            
         DECIZIA DE PUNERE ÎN APLICARE (UE) 2018/1688 A COMISIEI
         din 7 noiembrie 2018
         de acordare a unor derogări Slovaciei în ceea ce privește furnizarea de statistici în temeiul Regulamentului (CE) nr. 1099/2008 al Parlamentului European și al Consiliului privind statisticile în domeniul energiei
         
            
               [notificată cu numărul C(2018) 7304]
            
         
         (Numai textul în limba slovacă este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (1), în special articolul 5 alineatul (4) și articolul 10 alineatul (2),
         întrucât:
         
                     (1)
                  
                  
                     Slovacia a depus o cerere pentru a obține derogări de la obligația de a transmite Comisiei (Eurostat) statisticile naționale menționate la articolul 4 din Regulamentul (CE) nr. 1099/2008. Cererea privea furnizarea de statistici referitoare la fracția regenerabilă a deșeurilor industriale și căldura ambiantă.
                  
               
                     (2)
                  
                  
                     Informațiile furnizate de Slovacia justifică faptul că colectarea unor astfel de statistici ar crea o sarcină excesivă pentru respondenți în statul membru respectiv, și anume pentru că este necesar să se ajusteze noile clasificări și să se dezvolte o nouă metodologie în statisticile lor naționale pentru a reduce sarcina asupra respondenților generată de colectarea și compilarea datelor solicitate. Prin urmare, derogările ar trebui să fie acordate.
                  
               
                     (3)
                  
                  
                     Măsurile prevăzute în prezenta decizie sunt conforme cu avizul Comitetului Sistemului Statistic European,
                  
               ADOPTĂ PREZENTA DECIZIE:
         
            Articolul 1
            Slovaciei i se acordă următoarele derogări de la dispozițiile din Regulamentul (CE) nr. 1099/2008:
            
                        (a)
                     
                     
                        de la producerea de rezultate pentru anul de referință 2017 pentru punctul 5.2.11.6 din anexa B privind statisticile privind energia din surse regenerabile;
                     
                  
                        (b)
                     
                     
                        de la producerea de rezultate pentru anii de referință 2017, 2018 și 2019 pentru articolele 5.2.3, 5.2.6, 5.2.8.1, 5.2.8.2 și 5.2.8.5 din anexa B privind statisticile privind energia din surse regenerabile (care să includă toate agregatele pentru produsele definite la punctul 3.5.8.1.7 „Fracția regenerabilă a deșeurilor industriale” și punctul 3.5.9 „Căldura ambiantă” din anexa A).
                     
                  
         
            Articolul 2
            Prezenta decizie se adresează Republicii Slovace.
         
         
            Adoptată la Bruxelles, 7 noiembrie 2018.
            
               
                  Pentru Comisie
               
               Marianne THYSSEN
               
                  Membru al Comisiei
               
            
         
         
            (1)  JO L 304, 14.11.2008, p. 1.